ਪਿੰਕੀ ਮੈਦਾਸਾਨੀ
ਪਿੰਕੀ ਮੈਦਾਸਾਨੀ (ਅੰਗ੍ਰੇਜ਼ੀ: Pinky Maidasani) ਇੱਕ ਭਾਰਤੀ ਰੈਪਰ ਅਤੇ ਪਲੇਬੈਕ ਗਾਇਕਾ ਹੈ। ਉਸ ਨੂੰ ਭਾਰਤ ਦੀ ਪਹਿਲੀ ਮਹਿਲਾ ਲੋਕ ਰੈਪਰ ਦੱਸਿਆ ਗਿਆ ਹੈ, ਜਿਸ ਨੇ ਰਾਜਸਥਾਨੀ ਲੋਕ ਸੰਗੀਤ ਨੂੰ ਆਧੁਨਿਕ ਰੈਪ ਨਾਲ ਮਿਲਾਇਆ ਹੈ। ਉਸਨੇ 5000 ਤੋਂ ਵੱਧ ਲਾਈਵ ਸ਼ੋਅ ਵਿੱਚ ਪ੍ਰਦਰਸ਼ਨ ਕੀਤਾ ਹੈ; ਉਸ ਦੇ ਗੀਤ ਹਾਲ ਹੀ ਦੀਆਂ ਬਾਲੀਵੁੱਡ ਫਿਲਮਾਂ ਵਿੱਚ ਪ੍ਰਦਰਸ਼ਿਤ ਕੀਤੇ ਗਏ ਹਨ। ਉਹ 13 ਭਾਸ਼ਾਵਾਂ ਵਿੱਚ ਗਾਉਂਦੀ ਹੈ। ਉਸਨੇ ਬਾਲੀਵੁੱਡ ਫਿਲਮ ਲਵ ਸ਼ੁਵ ਤੇ ਚਿਕਨ ਖੁਰਾਣਾ ਵਿੱਚ ਗੀਤ ਗਾਏ ਹਨ। ਉਸਨੇ ਯੋ ਯੋ ਹਨੀ ਸਿੰਘ ਦੇ ਨਾਲ ਇੱਕ ਪੰਜਾਬੀ ਰੈਪ ਗੀਤ "ਕਿਕਲੀ ਕਲੇਰਦੀ" ਗਾਇਆ। 2015 ਵਿੱਚ, ਉਸਦੀ ਫਿਲਮ ਸ਼ਰਾਫਤ ਗਈ ਤੇਲ ਲੀਨੇ ਸਿਨੇਮਾਘਰਾਂ ਵਿੱਚ ਹਿੱਟ ਹੋਈ। ਉਸਨੇ ਰੈਪ ਨੂੰ ਦੇਸੀ ਸੰਗੀਤ ਨਾਲ ਜੋੜਿਆ।